
«Атырау қалалық экономика және бюджеттік жоспарлау бөлімі»
мемлекеттік мекемесі туралы ереже
1. Жалпы ережелер
1. «Атырау қалалық экономика және бюджеттік жоспарлау бөлімі» мемлекеттік мекемесі (бұдан әрі –  Бөлім) экономикалық саясатты, мемлекеттік жоспарлау жүйесін қалыптастыру және дамыту саласындағы мемлекеттік саясатты іске асыру жөніндегі қызметтерді жүзеге асыратын Қазақстан Республикасының мемлекеттік органы болып табылады.
2. Бөлімнің ведомстволары жоқ.
3.Бөлім мемлекеттік мекеме өз қызметiн Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
4. Бөлім ұйымдық-құқықтық нысанындағы заңды тұлға болып табылады, мемлекеттiк тiлде өз атауы жазылған мөрi мен мөртаңбалары, белгiленген үлгідегі бланкiлерi, сондай-ақ Қазақстан Республикасының заңнамасына сәйкес қазынашылық органдарында шоттары болады.
5.  Бөлім азаматтық-құқықтық қатынастарға өз атынан жасайды.
6. Бөлім егер заңнамаға сәйкес уәкілеттік берілсе, мемлекеттің атынан азаматтық-құқықтық қатынастардың тарапы болуға құқығы бар.
7. Бөлім өз құзыретіне енетін мәселелер бойынша заңнамада белгіленген тәртіппен Бөлім басшысының бұйрықтарымен және Қазақстан Республикасының заңнамасында көзделген басқа да актілермен рәсімделетін шешімдер қабылдайды.
8. Бөлімінің құрылымы мен штат санының лимиті қолданыстағы заңнамаға сәйкес бекітіледі.
9. Мекеменің атауы: «Атырау қалалық экономика және бюджеттік жоспарлау бөлімі» мемлекеттік мекемесі.

10. Заңды тұлғаның орналасқан жері: Қазақстан Республикасы, Атырау облысы, Атырау қаласы,  Махамбет Өтемісұлы көшесі, 72 , почталық индексі – 060000.
11. Осы Ереже Мемлекеттік мекеменің құрылтай құжаты болып табылады.
12. Мемлекеттік мекеменің қызметін қаржыландыру республикалық және жергілікті бюджеттен жүзеге асырылады.
13. Бөлімнің құрылтайшысы «Атырау қаласы әкімінің аппараты» ММ (бұдан әрі - Құрылтайшы) болып табылады.
14. Тиісті саланың уәкілетті органы, сондай-ақ оған байланысты бөлімнің мүлкіне қатысты құқық субъектісінің функцияларын жүзеге асыратын орган «Атырау қалалық қаржы бөлімі» мемлекеттік мекемесі болып табылады.
           15. Мемлекеттік мекемеге кәсіпкерлік субъектілерімен Бөлімінің өкілеттіктері болып табылатын міндеттерді орындау тұрғысынан шарттық қарым-қатынас жасауға тыйым салынады.
Егер Мемлекеттік мекемеге заңнамалық актілерімен кіріс әкелетін қызметті жүзеге асыру құқығы берілсе, онда осындай қызметтен алынған кірістер, егер Қазақстан Республикасының заңнамасында өзгеше белгіленбесе, мемлекеттік бюджетке жіберіледі.
2. Мемлекеттік мекеменің міндеттері мен өкілеттіктері
16. Мемлекеттік мекеменің міндеттері:
1) бағдарламалық құжаттарды әзірлей отырып, қаланы дамытудың стратегиялық көзқарасын қалыптастыру;
2) жергілікті деңгейде экономикалық және бюджеттік саясатты іске асыру.
17. Мемлекеттік мекеменің өкілеттіктері:
1) Құқықтары:
Мемелекеттік мекеменің құзыретіне байланысты мәселелер бойынша Атырау қаласының әкіміне ұсыныстар енгізу;
Атырау қаласының барлық мемлекеттік органдарынан қажетті ақпарат сұрау және алу;

Мемлекеттік мекеменің құзыретіне кіретін мәселелер бойынша барлық мемлекеттік органдарға ұсыныстар енгізу;

Мемлекеттік мекеменің құзыретіне кіретін мәселелер бойынша Атырау қаласы әкімдігі қаулыларының, әкім шешімдері мен өкімдерінің және мәслихат шешімдерінің жобаларын белгіленген тәртіппен енгізу;
Қазақстан Республикасының заңнамасында белгіленген тәртіппен сотқа талап-арызбен жүгіну;
Басқа мемлекеттік органдар сұратқан ақпаратты Мемлекеттік мекеменің құзыреті шегінде ұсыну;

Қазақстан Республикасының заңнамасында белгіленген тәртіппен әкімшілік рәсімдерді жүзеге асыру үшін қажетті ақпаратты сұрату және алу;
Мемлекеттік мекеме Қазақстан Республикасының қолданыстағы заңнамасында көзделген өзгеде құқықтарды жүзеге асырады.
2) Міндеттері:
Қазақстан Республикасының заңдарында көзделген жағдайларды қоспағанда, өз өкілеттіктерін жүзеге асыру барысында алынған коммерциялық, қызметтік немесе заңмен қорғалатын өзгеде құпияны құрайтын ақпаратты жария етпеу;

Қазақстан Республикасының қолданыстағы заңнамасымен көзделген тәртіпте жеке және заңды тұлғалардың өтініштерін қарау;
Мемлекеттік мекеменің құзыретіне кіретін мәселелер бойынша түсініктемелер беру;
Қазақстан Республикасының заңнамасында көзделген өзгеде міндеттерді орындау.

18. Мемлекеттік мекеменің функциялары:
1) қаланың әлеуметтік-экономикалық даму қорытындыларын талдау және мониторинг жүргізу; 
2) қысқа мерзімді, орта мерзімді және ұзақ мерзімді жоспарлау құжаттарын әзірлеу, өзектендіру және олардың орындалуын мониторингтеу;
3) өңірді әлеуметтік-экономикалық дамыту жөніндегі міндеттерге сәйкес Инвестициялық жоспарды қоса алғанда, Атырау қаласын дамыту жоспарының жобасын әзірлеу және оған өзгерістер енгізу;
4) Даму жоспарының іске асырылуын мониторингтеу және оны кейін Атырау қаласы әкімдігінің ресми интернет-порталында орналастыру;
5) экономикалық және бюджеттік жоспарлау жөніндегі әдістемелік басшылықты жүзеге асыру;
6) қала бюджетінің негізгі параметрлерін айқындау;
7) Атырау қаласының ағымдағы әлеуметтік-экономикалық жағдайын, даму үрдістері мен перспективаларын талдау;
8) қала дамуының әлеуметтік-экономикалық параметрлері және даму жоспары негізінде бюджет шығыстарын жоспарлау;

9) ауылдық елді мекендердің әлеуметтік-экономикалық даму мониторингін  жүргізу;
          10) өз құзыреті шегінде жоғары тұрған органдардың директивалық құжаттарын, облыс, қала әкімінің шешімдері мен өкімдерін, облыс, қала әкімдігінің қаулыларын орындау бойынша жоғары тұрған құрылымдарға ақпаратты уақтылы ұсыну;
11) бюджеттік бағдарламалар әкімшілерінің шығыстар лимиттерін айқындау және оларды бюджеттік бағдарламалар әкімшілеріне жеткізу;

12) бюджеттік бағдарламалар әкімшілерінің бюджеттік сұранымдарын қарау, оларды лимиттерге және Бюджет кодексінің талаптарына сәйкестігіне талдау жүргізу;
13) Атырау қаласы бюджетінің жобасын тиісті кезеңге әзірлеу және оны қалалық мәслихатқа енгізу;
14) қаланың нақтыланған бюджеті жобасын қалыптастыру және оны бюджет комиссиясының қарауына енгізу, қалалық мәслихаттың бюджет туралы шешіміне өзгерістер мен толықтырулар енгізу жөніндегі мәслихат шешімі жобасын ұсыну;
15) қала бюджетінің секвестрін және түзетуін жүргізу;
16) қала бюджеті туралы мәслихат шешімін іске асыру туралы қала әкімдігі қаулысының жобасын дайындау;
17) қала бюджетін жоспарлау және оны атқару процесінде азаматтық бюджетті қалыптастыру және жариялау;
18) Атырау қаласының жергілікті бюджеттік комиссиясының жұмыс органы функцияларын орындау;
19) бюджеттік бағдарламалар әкімшілерінің мемлекеттік инвестициялық жобалары бойынша инвестициялық ұсыныстарға экономикалық қорытындылар дайындау;
20) бюджеттік инвестициялық жобалардың техникалық-экономикалық негіздемесін және жобалау-сметалық құжаттамасын түзету мәселесі бойынша құжаттар топтамасын қарап, оларға қатысты қорытындыларды қалалық бюджеттік комиссияның қарауына енгізу;
21) бюджеттік инвестициялық жобалардың техникалық-экономикалық негіздемелерін әзірлеу немесе түзету, сондай-ақ мемлекеттік-жекешелік әріптестік жобаларын консультативтік сүйемелдеу жөніндегі қызметтердің тізбесін қалыптастыру немесе түзету және қажетті сараптамаларды жүргізу, бұл қызметтерді тиісті бөлінетін бюджеттік бағдарлама қаражаты есебінен қаржыландыру;
22) жергілікті мемлекеттік инвестициялық жобалардың орындалуын мониторингтеу;
23) бюджет жобасына енгізу үшін заңды тұлғалардың жарғылық капиталына мемлекеттің қатысуы арқылы жоспарланатын бюджеттік инвестициялық жобаларды және бюджеттік инвестицияларды іріктеуді жүзеге асыру;
24) мемлекеттік сатып алуды ұйымдастыру және өткізу, мемлекеттік сатып алу бойынша есептілікті жасау және бөлімнің мемлекеттік сатып алудың жылдық жоспарын әзірлеу;
25) бухгалтерлік есеп пен есептілікті ұйымдастыруды қамтамасыз ету, бөлім әкімшісі болып табылатын бюджеттік бағдарламалардың қаржыландыру жоспарларын қалыптастыру, бекіту және орындау;
26) бөлімнің мүлкін түгендеу жүргізу арқылы оның сақталуын бақылау, сондай-ақ оларды есептен шығару және/немесе беру үшін құжаттарды Қазақстан Республикасының заңнамасымен белгіленген тәртіпте ресімдеу;
27) жеке және заңды тұлғалардың өтініштерін  қарау;
28) 4-ші деңгейдегі бюджеті бойынша шығыстарын  жоспарлау мәселесіне методикалық басшылық жасау, ауылдық округ бойынша жиынтық тізбені әзірлеу, мәслихат шешімін дайындау,  қалалық әкімдіктің қаулысын дайындау, ауылдық округтердің шығыстарына мониторинг жүргізу;
29) «Халық қатысатын бюджет» жобасын Ережеге сәйкес жұмыстарын ұйымдастырылуын  және жүзеге асырылуын қадағалау;
30) Статистика және табиғи монополияны реттеу органдарымен қарым-қатынас жасау;
31) Елді мекендердің  өңірлік стандарттар жүйесіне сәйкестігіне мониторинг жүргізу;
32) «Ауылдық елді мекендерге жұмыс істеуге және тұруға келген денсаулық сақтау, білім беру, әлеуметтік қамсыздандыру, мәдениет, спорт және агроөнеркәсіптік кешен саласындағы мамандарға, ауылдар, кенттер, ауылдық округтер әкімдері аппаратының мемлекеттік қызметшілеріне әлеуметтік қолдау шараларын ұсыну» бойынша мемлекеттік қызмет көрсету жұмыстарын жүргізу;
33) Атырау қаласы мүше болып табылатын халықаралық ұйымдармен ақпарат алмасуын қамтамасыз ету.
34) Атырау қаласының әкімі және Қазақстан Республикасының заңнамасына сәйкес Мемлекеттік мекемеге жүктелген өзге де функцияларды жүзеге асыру.
3. Бөлімнің бірінші басшысының мәртебесі, өкілеттігі

19. Мемлекеттік мекемеге басшылықты Мемлекеттік мекемеге жүктелген міндеттердің орындалуына және оның өкілеттіктерін жүзеге асыруға дербес жауапты болатын басшы жүзеге асырады.
20. Қазақстан Республикасының заңнамасына сәйкес Мемлекеттік мекеменің бірінші басшысының қызметке тағайындалатын және қызметтен босатылатын орынбасарлары болады.
21. Бөлім басшысының өкілеттігі:
1) қолданыстағы заңнамамен белгіленген тәртіпте Мемлекеттік мекеме қызметкерлерін көтермелеу, материалдық көмек көрсету, тәртіптік жаза қолдану мәселелерін шешеді;
 2) Бөлім  қызметкерлерiн   Қазақстан   Республикасының   қолданыстағы

заңдылықтарға сәйкес қызметке тағайындайды және қызметтен босатады;
3)Қазақстан Республикасының қолданыстағы заңнамасымен көзделген тәртіпте азаматтарды қабылдауды жүргізеді, олардың жазбаша өтініштерін қарайды;
4)заңдылықтарда     белгіленген    тәртiппен     Бөлім     қызметкерлерiне

көтермелеу, материалдық көмек көрсету шараларын жүзеге асырады және тәртіптік жаза қолданады;

5)өз   құзыреті   шегінде бұйрықтар  шығарады   және   Бөлімнің  барлық

қызметкерлері орындауға міндетті нұсқаулар береді;

6)қолданыстағы    заңнамаға    сәйкес    мемлекеттік    органдарда   және

меншік құқығына қарамастан  өзгеде  ұйымдарда  Бөлімнің атынан өкілдік етеді;

7) Бөлімнің штаттық кестесін және регламентін бекітеді;

8) ішкі бақылаудың жүргізілуін қамтамасыз етеді;

9)Қазақстан   Республикасының   қолданыстағы   заңдылықтарға  сәйкес

өзге де өкілеттіктерді жүзеге асырады;

10)сыбайлас   жемқорлыққа   қарсы   іс-қимыл   жасау   жөнінде  шаралар

қабылдайды және ол үшін жауапкершілікте болады. 

Бөлім басшысы      болмаған      кезенде      оның        өкілеттігін  қолданыстағы заңнамаға сәйкес оны алмастыратын  тұлға жүзеге асырады.
4. Бөлімнің мүлкі


22. Бөлімнің қолданыстағы заңнамада көзделген жағдайларда жедел басқару құқығындағы оқшауланған мүлкi болу мүмкін.
Бөлімнің мүлкі оған меншік иесі берген мүлік, сондай-ақ өз қызметі нәтижесінде сатып алынған мүлік (ақшалай кірістерді коса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады.
23. Бөлімнің бекітілген мүлкі коммуналдық меншікке жатады.

24. Егер заңнамада өзгеше көзделмесе, Бөлім өзiне бекiтiлген мүлiктi және қаржыландыру жоспары бойынша өзiне бөлiнген қаражат есебiнен сатып алынған мүлiктi өз бетiмен иелiктен шығаруға немесе оған өзгедей тәсiлмен билiк етуге құқығы жоқ.
5. Бөлімнің жұмыс режимі
25. Бөлімнің жұмыс режимі: аптасына 5 (бес) күн, демалыс (сенбі, жексенбі күндері) және мереке күндерінен басқа, белгіленген жұмыс кестесіне сәйкес сағат 9:00-ден 18:30-ға дейін, түскі үзіліс 13:00-ден 14:30-ға дейін.
6. Бөлімнің қызметін қайта ұйымдастыру және тарату
26. Бөлімді қайта ұйымдастыру және тарату Қазақстан Республикасының заңнамасына сәйкес жүзеге асырылады. 


